Битката за честни избори в САЩ продължава . Въпреки мъртвешката хватка на дълбоката държава и нейните медийни глашатаи , не спират усилията на президента Тръмп и неговия екип за изваждане на истината за бруталните изборни измами на бял свят и за анулиране на фалшивите изборни резултати в Пенсилвания , Мичиган , Джорджия , Аризона , Невада и Уисконсин , пише юристът Борислав Цеков във Фейсбук . Президентът Тръмп , негови съветници и представители на неправителствени организации , занимаващи се с честността на изборите , проведоха онлайн конференция в Zoom с 300 депутати от законодателните събрания на спорните щати . Представени бяха доказателствата за изборните измами , подменили резултатите във вреда на Тръмп . Настояването е щатските законодатели да обсъдят доказателствата , да десертифицират електорите на демократите или да поискат от председателстващия Сената на САЩ - вицепрезидентът Майк Пенс , да отложи с 12 дни съвместната сесия на Конгреса , насрочена сега за 6 януари . Това отлагане би дало възможност на щатските законодатели да направят свои разследвания по представените доказателства и да се произнесат за закоността на електорите . И за двете опции има необходимите правни и конституционни основания . Предстои да видим дали в някое от тези щатски законодателни събрания ще проявят кураж и ще успеят да свикат извънредно заседание преди 6 януари , за да се произнесат . В тази посока щатските законодатели са подложени от десетина дни на масиран натиск от техните избиратели - стотици хиляди телефонни обаждания и имейли , заляха офисите на щатските депутати - републиканци . Има огромна мобилизация на гражданите . Дали депутатите ще ги чуят ? Ако поне 3 щатски събрания : а ) оттеглят сегашните електори , или б ) сертифицират като конкурентни електори тези от Републиканската партия , възраженията в Конгреса , които ще правят конгресмените и водените от Тед Круз и Джош Хоули сенатори , ще имат и конституционна възможност да успеят . При десертифициране , т . е . оттегляне на електори , ситуацията е ясна - съответният щат няма да участва в преброяването на гласовете , подадени в Избирателната колегия . При конкуренция между две групи електори - едната , сертифицирана от щатския губернатор , а другата от легислатурата , приоритет имат електорите , посочени от щатския парламент . Ако се стигне до такава хипотеза , разбира се ще има ожесточени спорове . Ако щатските събрания не се намесят в оставащите дни до 6 януари ( което е най - вероятния сценарий ! ) , на съвместната сесия на Конгреса няма да има конкурентни електори . Тогава трябва да сме наясно , че възраженията в двете камари и последвалите ги дебати и гласувания , няма да имат правен ефект и няма да променят изборния резултат . Но те ще имат три изключително важни политически ефекта : а ) изборните измами ще бъдат официално дебатирани пред цялата нация , след като медиите на дълбоката държава ги цензурираха ; б ) политическата легитимност на Байдън ще бъде още по - дълбоко ерозирана и , в ) ще бъде катализират гнева на половин Америка , която смята изборите за откраднати , което ще внесе хронична нестабилност в управлението на демократите . Всичко това ще положи политическата основа за оставане на президента Тръмп на арената и евентуално негово участие ( лично или чрез одобрен от него кандидат ) в следващите президентски избори през 2024 г . Припомням , че на 6 януари във Вашинтон ще се състои мащабен протестен митинг пред Капитолия с участието на Тръмп .